താലിബാന് സര്ക്കാര് രൂപീകരണം വൈകുന്നു അഫ്ഗാനിസ്ഥാനില് പുതിയ സര്ക്കാര് പ്രഖ്യാപിക്കുന്നത് വൈകിച്ച് താലിബാന്. പ്രഖ്യാപനം വരും ദിവസങ്ങളിലേ ഉണ്ടാകൂ എന്ന് താലിബാന് വക്താവ് സബീഹുള്ള മുജാഹിദ് അറിയിച്ചു. താലിബാന് സഹസ്ഥാപകന് ഗനി ബരാദറിന്റെ നേതൃത്വത്തിലുള്ള പുതിയ സര്ക്കാരിനെ ഇന്നലെ പ്രഖ്യാപിച്ചേക്കുമെന്നു സൂചനകളുണ്ടായിരുന്നു. അന്താരാഷ്ട്രസമൂഹത്തിന് അംഗീകരിക്കാന് കഴിയുംവിധം അഫ്ഗാനിസ്ഥാനിലെ എല്ലാ വിഭാഗങ്ങളെയും ഉള്ക്കൊള്ളിച്ച് സമഗ്ര സര്ക്കാര് രൂപീകരിക്കാന് ശ്രമിക്കുന്നതാണ് കാലതാമസത്തിനു കാരണം. എല്ലാ വിഭാഗങ്ങള്ക്കും പ്രാതിനിധ്യം ലഭിക്കുന്ന സര്ക്കാരിനാണു ശ്രമിക്കുന്നതെന്ന് ഗോത്രവിഭാഗങ്ങളുമായി ചര്ച്ച നടത്തുന്ന കമ്മിറ്റിയിലെ അംഗം ഖലീല് ഹാഖാനി പറഞ്ഞു.